Návrh 

Komuniké

Vláda Slovenskej republiky na svojom zasadnutí dňa ...................... prerokovala a schválila návrh zákona o účasti Slovenskej republiky v Eurojuste a o zmene a doplnení niektorých zákonov.
Cieľom návrhu zákona je predovšetkým vykonať a zosúladiť legislatívne prostredie Slovenskej republiky s rozhodnutím Rady z 28. februára 2002, ktorým sa zriaďuje Eurojust za účelom posilnenia boja proti závažnej trestnej činnosti, a to prostredníctvom úpravy režimu účasti Slovenskej republiky na činnosti a fungovaní Eurojustu.
Eurojust je orgán Európskej únie vytvorený na účely zlepšovania koordinácie a spolupráce orgánov justície členských štátov pri vyšetrovaní a trestnom stíhaní najzávažnejšej trestnej činnosti.